**Ajánlattételi felhívás**

**az Önkormányzat és a Polgármesteri Hivatal beszerzéseiről szóló 7/2013. (XI.20.) számú polgármesteri és jegyzői együttes intézkedés (továbbiakban: Együttes intézkedés) III. fejezet 2.3 pontja alapján**

**(nyílt beszerzés)**

**KORPÁS KIFLI BESZERZÉSE**

**A 2022/2023. TANÉV I. FÉLÉVÉRE**

1. **AJÁNLATKÉRŐ ADATAI**

**Név**:  **Budapest Főváros IX. Kerület Ferencváros Önkormányzata**

**Ajánlatkérői jogkör gyakorlója:** az Együttes intézkedés III. fejezet 2.1 pontja alapján

**Baranyi Krisztina polgármester**

**Kapcsolattartó megnevezése és elérhetősége**:

 Budapest Főváros IX. Kerület

Ferencvárosi Polgármesteri Hivatal

Humánszolgáltatási Iroda

Budapest IX., Lenhossék u. 24-28.

Gajdos Adrienn ügyintéző

**Kapcsolattartó telefonszáma**: +36(1)215-1077/394

**e-mail:**  humanszolg@ferencvaros.hu

1. **A BESZRERZÉS MEGHATÁROZÁSA, TÁRGYA**
	1. Budapest Főváros IX. Kerület Ferencváros Önkormányzata **korpás kifli** (**44 g-os**) beszerzést kíván lefolytatni az „Ajánlattételi nyilatkozat”-ban (1. sz. melléklet) felsorolt intézmények általános iskolás korosztályú tanulói részére helyszínre szállítással, a 2022/2023. tanév I. félévére (2022. szeptember 1. – 2022. december 31.) az alábbiakban részletezettek szerint.

|  |  |
| --- | --- |
|  | **44 g-os korpás kifli** |
| **szállítási napok** | hetente 4 tanítási nap: **hétfőtől-csütörtökig** (munkanap áthelyezés esetén az áthelyezett napot figyelembe véve)maximálisan **60** tanítási nap |
| **maximális napi szállítandó mennyiség** | **1277 db** |
| **becsült kiszállítandó, maximális mennyiség** | **76 620 db** |

* 1. A beszerzés mennyiségére és a szállítás helyére vonatkozó **részletes mennyiségi követelmények** és **címek** az „Ajánlattételi nyilatkozat”-ban (1. sz. melléklet) szerepelnek.
	2. A nyertes Ajánlattevővel kötendő szerződés szerint a beszerzés mennyiségére vonatkozóan Ajánlatkérő – az ajánlatban szereplő mennyiséghez képest a heti megrendelések alkalmával – -10%-os eltérést határozhat meg.
	3. **Teljesítés**: meghatározott **tanítási naponként 8.30 óráig** történik a szerződéskötést követően

**2022. szeptember 1. napjától 2022. december 31. napjáig.**

1. **A BESZERZÉS ÉRTÉKE**

Ajánlatkérő a jelen ajánlattételi felhívás 2.2 pontjában meghatározott alkalmanként **1277 db/nap korpás kifli (44 g-os)** szállítására nettó Ft + ÁFA ajánlati árat kér. Ajánlattevőnek az „Ajánlattételi nyilatkozat” (1. sz. melléklet) kitöltésével kell ajánlatot tennie.

1. **A BESZERZÉS TÁRGYÁNAK LEÍRÁSA**

**44 g-os, korpás kifli**, mely a szállítás időpontját megelőző **legfeljebb 6 órával korábban kisütött**.

1. **AZ AJÁNLAT TARTALMA**
	1. Az ajánlatot Ajánlattevő – cégkivonatban szereplő – **cégjegyzésre jogosult képviselője**, vagy olyan személy(ek) **aláírásával kell ellátni**, aki(k) felhatalmazottak arra, hogy Ajánlattevő nevében nyilatkozatot tegyenek. Ha nem a cégjegyzésre jogosult személy írja alá az ajánlatot, úgy az aláíró személy írásbeli meghatalmazását is csatolni kell.
	2. Az ajánlatnak – az ajánlatkéréssel összhangban – az alábbiakban felsorolt dokumentumokat, nyilatkozatokat kell tartalmaznia:
		1. Kitöltött és **cégszerűen aláírt** „Ajánlattételi nyilatkozat”.
		2. Termékleírás
		3. Kitöltött és **cégszerűen aláírt** „Információs adatlap”.
		4. Legalább két db – sütőipari termék szállítására vonatkozó – referencia.
		5. Az Ajánlattevő cégkivonatában szereplő képviseleti jogosultság vagy írásbeli meghatalmazás alapján az ajánlatot aláíró, abban nyilatkozatot tevő vagy cégjegyzésre jogosult személy(ek) **eredeti aláírási címpéldánya(i),** vagy annak egyszerű másolata.
		6. Ajánlattevő – az ajánlattételi határidőt megelőző **60 napnál nem régebbi – cégkivonatának** egyszerű másolata, egyéni vállalkozó esetén a vállalkozói nyilvántartásba-vételről szóló dokumentum egyszerű másolata. Cégkivonatként ajánlatkérő elfogadja a [www.cegjegyzek.hu](http://www.cegjegyzek.hu/) oldalról letölthető ingyenes cégkivonatot is.
2. **A BENYÚJTÁS MÓDJA**
	1. Az ajánlatot személyesen, a cégjegyzésre jogosultak által cégszerűen aláírva, **egy eredeti** példányban kell benyújtani Ajánlatkérőhöz.
	2. Hiánypótlás: Ajánlatkérő felhívására.
	3. Ajánlatkérő jogosult az ajánlatkérést bármilyen okból módosítani az ajánlattételi határidőig, azonban erről elektronikus úton értesíteni köteles Ajánlattevőt.
	4. Az ajánlat elkészítésével és benyújtásával kapcsolatban felmerülő valamennyi költséget, kockázatot Ajánlattevőnek kell viselnie. Az eljárás lefolytatásától vagy kimenetelétől függetlenül Ajánlatkérő semmiféle módon nem tehető felelőssé vagy kötelessé ezekkel a költségekkel kapcsolatban.
	5. Az ajánlatot Ajánlattevő nevének és címének megjelölésével ellátott **zárt borítékban kell** benyújtani, melyen az alábbi megjelölést jól olvashatóan **fel kell tüntetni:**

**„KORPÁS KIFLI beszerzés a 2022/2023. tanév I. félévére**

**Nem bontható fel 2022. június 29. napján, 9 óráig.”**

1. **AZ AJÁNLAT BENYÚJTÁSÁNAK HATÁRIDEJE, HELYE**
	1. Az ajánlattételi dokumentumok **benyújtásának** **határideje:** **2022. június 29. 8:30**
	2. Az ajánlatok benyújthatók személyesen: Budapest Főváros IX. Kerület Ferencvárosi Polgármesteri Hivatal 1096 Budapest, Lenhossék u. 24-28. III. emelet, Humánszolgáltatási Iroda.
2. **AZ AJÁNLATOK BÍRÁLATI MÓDJA, SZEMPONTJA**
	1. Ajánlatkérő az ajánlatot **tárgyalás nélkül bírálja** el.
	2. Ajánlatkérő a benyújtott ajánlatot, összességében vizsgálva értékeli.
	3. Ajánlatkérő felhívja Ajánlattevő figyelmét arra, hogy a bontási eljárás nem nyilvános. Ajánlatkérő az elkésett ajánlatot érvénytelenné nyilvánítja, és felbontás nélkül megőrzi.
	4. Ajánlatkérő döntését nem indokolja, továbbá fenntartja a jogot, hogy az eljárást indoklás nélkül bármikor eredménytelennek nyilvánítsa, illetve az ajánlattételi határidő lejárta előtt az ajánlattételi felhívást visszavonja.
	5. Ajánlatkérő továbbá kiköti, hogy a nem nyertes Ajánlattevő vele szemben semmiféle igényt nem támaszthat.
3. **AZ AJÁNLATI ÁR KIALAKÍTÁSÁRA VONATKOZÓ ELVÁRÁSOK**
	1. Ajánlattevőnek az ajánlati árat úgy kell meghatároznia, hogy az a szolgáltatás elvégzésével kapcsolatos **valamennyi költségét tartalmazza**.
	2. Az Ajánlattevő által megadott ajánlati ár a szerződéses kötelezettségek teljesítése során kötöttnek tekintendő.
	3. A nyertes Ajánlattevő az Ajánlatkérő által elfogadott ajánlati áron felül – a szerződés szerinti feladatok elvégzésével kapcsolatban – egyéb költség, vagy díjtétel elszámolására nem jogosult.
4. **KIZÁRÓ OKOK, SZAKMAI ALKALMASSÁG**

A jelen eljárásban Ajánlattevő akkor tehet ajánlatot, amennyiben megfelel az ajánlattételi nyilatkozatban meghatározott kritériumoknak, valamint rendelkezik az ajánlattételi felhívás 5.2.4. pontja szerinti, legalább két referenciával. Ajánlattevőnek továbbá rendelkeznie kell az ajánlattételi felhívás 2. pontjában részletezett fajtájú illetve mennyiségű termék előállítására, tárolására, szállítására alkalmas helyiséggel, eszközökkel.

1. **DÖNTÉSRŐL TÖRTÉNŐ ÉRTESÍTÉS**

A beérkezett ajánlatokat Bíráló Bizottság véleményezi. Ajánlatkérő az eljárás **eredményéről várhatóan 2022. július 8. napjáig dönt.** A döntést követően annak tartalmáról Ajánlatkérő haladéktalanul, elektronikus úton értesíti Ajánlattevőt.

1. **EGYÉB INFORMÁCIÓK**
	1. A nyertes Ajánlattevővel a **szerződéskötés várható időpontja: 2022. augusztus 10. napjáig.**
	2. **A szerződés meghatározása, időtartama**:

Szállítási szerződés, amely határozott időtartamú: a 2022. szeptember 1. – 2022. december 31. közötti időszakra vonatkozik.

A Szállítási szerződés tervezete a jelen ajánlattételi felhívás részét képezi.

* 1. **Az ellenszolgáltatás feltételei**:

Ajánlatkérő előleget nem fizet.

Ajánlattevő az általa kiállított

- **egy naptári hétnek [kivéve** 2022. szeptember 1. – szeptember 4.; 2022. szeptember 26. – szeptember 30.; 2022. november 1. – november 6.; 2022. november 28. – november 30.; 2022. december 1. – december 4.; időszakokat *(tekintettel a hónapfordulókra)*]**megfelelő szállításról szóló számlát**,

- ahhoz csatoltan az – „Ajánlattételi nyilatkozat”-ban részletezett – iskolák által intézményi pecséttel és az átvevő személy aláírásával igazolt – **napi szállító leveleket**,

- valamint az egy naptári hét szállítási napjainak megfelelően **szállítási összesítőt** nyújt be.

Fentiek alapján Ajánlatkérő, a számla kiállítását követő 30 napon belül, valamint a szakiroda általa kiállított teljesítésigazolás kiadását követően az ellenszolgáltatást átutalással teljesíti.

* 1. **Ajánlatkérő tájékoztatja Ajánlattevőt, hogy amennyiben az ajánlatából hiányzik az ajánlati ár, illetve az ajánlati ár az ajánlat egyéb részeiből sem határozható meg egyértelműen, akkor hiánypótlásra szólítja fel. Amennyiben az ajánlati ár a hiánypótlást követően sem állapítható meg, akkor Ajánlattevő ajánlata érvénytelennek minősül**.

Budapest, 2022. június ….

Baranyi Krisztina

polgármester

**MELLÉKLETEK**

1. melléklet: Ajánlattételi nyilatkozat
2. melléklet: Referencia-igazolás
3. melléklet: Szállítási Szerződés - TERVEZET
4. **sz. melléklet**

**AJÁNLATTÉTELI NYILATKOZAT**

Alulírott, …………………………………, mint a(z) ………….......................................... cégjegyzésre jogosult képviselője, a Budapest Főváros IX. Kerület Ferencváros Önkormányzata, mint Ajánlatkérő által kiírt „**KORPÁS KIFLI BESZERZÉSE A 2022/2023. TANÉV I. FÉLÉVÉRE”** tárgyú beszerzési eljárás ajánlattevőjeként

n y i l a t k o z o m,

* hogy miután az ajánlattételi felhívás (és dokumentáció) feltételeit megvizsgáltuk, azokat megértettük és elfogadjuk, és a felhívás (és dokumentáció) feltételei, továbbá az eljárás során keletkezett egyéb dokumentumok szerint ajánlatot teszünk az ajánlatunkban a rögzített ajánlati áron;
* nyertességünk esetén készek és képesek vagyunk az ajánlatunkban, valamint a felhívásban (a dokumentációban) és a beszerzési eljárás során keletkezett egyéb iratokban előírt feltételeknek megfelelően a szerződés megkötésére és teljesítésére;
* nyertességünk esetén vállaljuk a felhívásban, (a dokumentációban) és a beszerzési eljárás során keletkezett egyéb iratokban előírt feltételeknek megfelelően a szerződés megkötését;
* az ajánlatkérés alkalmas volt arra, hogy megfelelő ajánlatot készíthessünk, és ajánlatunkat ennek figyelembevételével tesszük;
* kijelentjük, hogy az ajánlatunkban tett kijelentéseink és nyilatkozataink a valóságnak megfelelnek;
* a megpályázott munkára megfelelő jogosultsággal és szakértelemmel rendelkezünk;
* az általam képviselt gazdálkodó szervezet vonatkozásában nem állnak fenn az alábbi kizáró okok:
1. végelszámolás alatt áll, vagy vonatkozásában csődeljárás elrendeléséről szóló bírósági végzést közzétettek, vagy az ellene indított felszámolási eljárást jogerősen elrendelték, vagy a gazdasági szereplő személyes joga szerinti hasonló eljárás van folyamatban, vagy személyes joga szerint hasonló helyzetben van;
2. tevékenységét felfüggesztette vagy tevékenységét felfüggesztették;
3. gazdasági, illetve szakmai tevékenységével kapcsolatban jogerős bírósági ítéletben megállapított bűncselekményt követett el, és a büntetett előélethez fűződő hátrányok alól nem mentesült; vagy tevékenységét a jogi személlyel szemben alkalmazható büntetőjogi intézkedésekről szóló 2001. évi CIV. törvény 5. §-a (2) bekezdés b), vagy g) pontja alapján a bíróság jogerős ítéletében korlátozta, s az eltiltás ideje alatt áll, vagy az ajánlattevő tevékenységét más bíróság hasonló okból és módon jogerősen korlátozta;
4. közbeszerzési eljárásokban való részvételtől jogerősen eltiltásra került, s az eltiltás ideje alatt áll;
5. egy évnél régebben lejárt adó-, vámfizetési vagy társadalombiztosítási járulékfizetési kötelezettségének – a letelepedése szerinti ország vagy az ajánlatkérő székhelye szerinti ország jogszabályai alapján – nem tett eleget, kivéve, ha megfizetésére halasztást kapott;
6. korábbi – három évnél nem régebben lezárult – közbeszerzési eljárásban hamis adatot szolgáltatott és ezért az eljárásból kizárták, vagy a hamis adat szolgáltatását jogerősen megállapították, s a jogerősen megállapított időtartam még nem ért véget;
* az általam képviselt gazdálkodó szervezet nem vesz igénybe a szerződés teljesítéséhez olyan alvállalkozót, aki a felhívásban előírt kizáró okok hatálya alá tartozik.

**Céginformáció[[1]](#footnote-1):**

|  |  |
| --- | --- |
| A cég teljes neve |  |
| A cég rövidített neve, ha van ilyen |  |
| Cégjegyzékszáma |  |
| Adószám illetve adóazonosító jel |  |
| Pénzforgalmi jelzőszáma |  |
| Székhely |
| Irányítószám, település |  |
| Utca, házszám |  |
| Honlap |  |
| Postacím (ha nem azonos a székhellyel) |
| Irányítószám település |  |
| Utca, házszám |  |
| Postafiók |  |
| Cégjegyzésre (aláírásra) jogosult személy(ek) |
| Név, beosztása |  |
| Telefon |  |
| Mobil |  |
| Fax |  |
| E-mail |  |
| Az eljárásban kapcsolattartó személy |
| Név, beosztása |  |
| Telefon |  |
| Mobil |  |
| E-mail |  |
| Céges személyi és szakmai háttér adatai |
| Cég alkalmazottak száma (összesen /ebből felsőfokú végzettségű) |  |
| Szerződéses külső szakértői kapcsolatok (személyek) száma |  |
| Az ajánlatkérés tárgyának megfelelő referenciák |  |

Kötelezettséget vállalunk arra, hogy az eljárás nyerteseként − az eljárás nyertesének visszalépése esetén a második legkedvezőbb ajánlatot benyújtó Ajánlattevőként − Ajánlatkérővel szerződést kötünk és a beszerzés tárgyát képező feladatot/tevékenységet az alábbi táblázatban szereplő díjak ellenében elvégezzük:

 **KORPÁS KIFLI (44 g) SZÁLLÍTÁSA:**

|  |  |  |  |  |  |
| --- | --- | --- | --- | --- | --- |
| **Sorsz.** | **Kiszállítási cím** | **Napi mennyiség db** | **Termék egységára (nettó)****Ft/db\*** | **ÁFA (egységnyi) Ft/db\*** | **Termék összérték (bruttó)****db/Ft** |
| 1. | Bakáts téri Ének-Zene Ált. Isk. | 110 |   |   |   |
| **1092 Budapest, Bakáts tér 12.** |
| 2. | Budapest IX. Kerületi József A. Ált. Isk. és AMI | 110 |   |
| **1094 Budapest, Mester u. 67.** |
| 3. | Ferencvárosi Komplex Óvoda, Általános Iskola és EGYMI | 94 |   |
| **1095 Budapest, Gát u. 6.** |
| 4. | Budapest IX. Kerületi Kosztolányi Dezső Általános Iskola | 95 |   |
| **1091 Budapest, Ifjúmunkás u. 1.** |
| 5. | Budapest IX. Kerületi Kőrösi Cs. S. Kéttannyelvű Általános Iskola | 60 |   |
| **1091 Budapest, Ifjúmunkás u. 13.** |
| 6. | Budapest IX. Kerületi Molnár F. Általános Iskola | 198 |   |
| **1095 Budapest, Mester u. 19.** |
| 7. | Budapest IX. Kerületi Szent-Györgyi Albert Ált. Isk. és Gimn. | 100 |   |
| **1097 Budapest, Lónyai u. 4/c-8.** |
| 8. | Ferencvárosi Sport Ált. Isk. és Gimn. | 170 |   |
| **1096 Budapest, Telepy u. 17.** |
| 9. | Budapest IX. Kerületi Weöres S. Ált. Isk. és Gimn. |  |   |
| **1098 Budapest, Lobogó u. 1.** | 180 |  |
| **1098 Budapest, Napfény u. 3.** | 80 |  |
| 10. | Dió Ált. Iskola, EGYMI és Kollégium  | 80 |   |
| **1098 Budapest, Friss u. 2.** |
|   | **Összesen:** | **1277** |   |

\*Egy, mind a 10 intézményre érvényes egységár/egységnyi áfa (Ft) beírása.

Budapest, 2022. ………..……

……………………………

Ajánlattevő cégszerű aláírása

**2.sz. melléklet**

**NYILATKOZAT REFERENCIÁKRÓL**

Alulírott, …………………………………, mint a(z) ………….......................................... cégjegyzésre jogosult képviselője, a Budapest Főváros IX. Kerület Ferencváros Önkormányzata, mint Ajánlatkérő által kiírt „**KORPÁS KIFLI BESZERZÉSE** **A** **2022/2023. TANÉV I. FÉLÉVÉRE**” tárgyú beszerzési eljárás ajánlattevőjeként

n y i l a t k o z o m,

hogy rendelkezem legalább két, a beszerzés tárgya szerinti referenciával, melynek adatait az alábbiakban közlöm:

|  |  |  |  |
| --- | --- | --- | --- |
| **Szerződést kötő másik fél neve, címe** | **Szerződés tárgya (projekt címe, teljesítés helye)** | **Szerződés időtartama** | **Referenciaszemély megnevezése, elérhetősége (telefon)** |
|  |  |  |  |
|  |  |  |  |

Budapest, 2022. …..

………………………………

Ajánlattevő cégszerű aláírása

**3.sz. melléklet**

**Szállítási szerződés**

TERVEZET

amely létrejött egyrészről

**Budapest Főváros IX. Kerület Ferencváros Önkormányzata** (székhely: 1092 Budapest, Bakáts tér 14., adószám: 15735722-2-43, bankszámlaszám: 10401196-00028977-00000005), képviseletében eljár **Baranyi Krisztina polgármester**, mint **megrendelő** (a továbbiakban: Megrendelő)

másrészről a

**…………………**. (székhely: ……….. adószám: ……… cégjegyzékszám: ……….. bankszámlaszám: ……………….), képviseletében eljár **……………..**, mint **szállító** (a továbbiakban: Szállító) – együttesen mint: Felek – között alulírott helyen és időpontban az alábbiak szerint:

1. **A szerződés tárgya:**
	1. A korpás kifli (44 g-os) szállítására irányuló megbízást Szállító a Budapest Főváros IX. Kerület Ferencváros Önkormányzata által 2022. június ……. napján kiírt beszerzési eljárás alapján nyerte el, ezért jelen szerződés kizárólag a beszerzési eljárás során megküldött ajánlattételi felhívás és egyéb szerződéses feltételek, valamint a beszerzési eljárás alatt átadott ajánlat és egyéb dokumentumok relációjában értelmezhető.
	2. **Megrendelő** az 1.1. pontban részletezett ajánlattételi felhívás feltételei, valamint az ajánlat tartalma alapján **megrendeli**, **Szállító** **elvállalja** az általa forgalmazott **44** **g-os − a szállítás időpontját megelőző legfeljebb 6 órával korábban kisütött −, korpás kifli szállítását a jelen szerződés melléklete szerinti iskolák tanulói részére, az alábbiak szerint**.
	3. Megrendelő megrendel Szállítótól a **2022. szeptember 1. és 2022. december 31.** közötti időszak tanítási napjaira **heti 4 napra (hétfőtől-csütörtökig, munkanap áthelyezés esetén az áthelyezett napot figyelembe véve) naponként maximálisan 1277 db** (44 g-os) **korpás kiflit a melléklet szerinti iskolákba kiszállítva.**
	4. Megrendelő fenntartja azon jogát, hogy az 1.3 pontban meghatározott mennyiséget a heti megrendelések alkalmával -10%-os eltéréssel határozza meg az 1.6. pontban foglalt pontosítási lehetőség figyelembevételével.
	5. Szállító a szállítást a szerződés mellékletében szereplő szállítási címlista alapján és a Megrendelő által a jelen szerződés 1.6. pontja szerint rendelkezésre bocsátott lista alapján naponta köteles elvégezni.
	6. Megrendelő vállalja, hogy a tanulói létszámváltozáshoz igazodó darabszámot, valamint a tanítási napokat a szállítást megelőző héten péntek 16.00 óráig írásban pontosítja. Szállító vállalja, hogy a pontosított darabszám szerint szállít és számláz.
2. **A szerződés összege:**

Szállító vállalja, hogy a jelen szerződés 1. pontja alapján megrendelt termékeket **nettó …. Ft/db + ÁFA/db, azaz bruttó ……… Ft/db** áron szállítja, amely **összegek tartalmazzák az összes járulékos költséget.**

**Az egységárak változtatására a szerződés hatálya alatt nincs mód.**

1. **A szerződés teljesítési határideje**:
	1. Jelen szerződés határozott időre, a **2022. szeptember 1. napjától 2022. december 31. napjáig** terjedő időtartamra szól.
	2. Felek haladéktalanul kötelesek írásban tájékoztatni egymást minden olyan körülményről vagy feltételről, melyek késedelmet okozhatnak a szállítási tevékenység elvégzésében.
	3. Amennyiben Szállító bármely, a jelen szerződés mellékletében felsorolt címre a jelen szerződés 6.2. pontjában meghatározott időpontot követően szállítja le a korpás kiflit, az érintett mennyiségre vonatkozó bruttó szállítási díj 5 %-ának megfelelő összegű késedelmi kötbért köteles fizetni Megrendelő részére minden megkezdett késedelmes óra után. Amennyiben Szállító bármely intézménybe az adott tanítási napon a szerződés 6.2 pontja szerint meghatározott határidőt 2 órával meghaladva szállít, illetve egyáltalán nem szállít, úgy az érintett mennyiségre vonatkozó bruttó szállítási díjnak megfelelő összegű meghiúsulási kötbért köteles fizetni Megrendelő részére.
	4. Szállító kötbérfizetési kötelezettsége esetén Megrendelő a kötbért az annak összegére kiállított számla alapján érvényesíti.

A kötbér összege a Szállító számlájának összegéből kerül levonásra, amihez Szállító ezen szerződés aláírásával hozzájárul.

1. **Kapcsolattartás**
	1. A szerződő felek megállapodnak abban, hogy a szerződés teljesítésével kapcsolatban:

a.) **Megrendelő részéről** eljárni jogosult:

Név: Szilágyi Imre irodavezető

 Budapest Főváros IX. Kerület Ferencvárosi Polgármesteri Hivatal

 Humánszolgáltatási Iroda

Cím: 1096 Budapest, Lenhossék u. 24-28.

Telefon: 215-1077/394. mellék

e-mail: humanszolg@ferencvaros.hu

b.) **Szállító részéről eljárni jogosult**:

Név: **……………………..**

Cím: ……………………..

Telefon: …………………….

e-mail: …………………….

1. **Fizetési feltételek**
	1. A felek az általános forgalmi adóról szóló 2007. évi CXXVII. törvény 58. §-nak megfelelően határozott időszaki elszámolásban állapodnak meg.

Szállító Megrendelőnek a kiszállított termékek ellenértékéről **egy naptári hétnek** megfelelő összesített számlát bocsát ki **Az elszámolási időszak egy naptári hétnek megfelelő időtartam.** Szállító a számlát az elszámolási időszakot követő naptól jogosult kiállítani és benyújtani Megrendelőnek, *kivéve:*

*2022. szeptember 1. – szeptember 4.;*

*2022. szeptember 26. – szeptember 30.;*

*2022. november 1. – november 6.;*

*2022. november 28. – november 30.;*

*2022. december 1. – december 4.;*

*időszakokat (tekintettel a hónapfordulókra),* mely esetekben az összesített számla a fentiekben részletezett időszakok alatt kiszállított termékek ellenértékéről szól.

* 1. Megrendelő vállalja, hogy a kiszállított termékek ellenértékét banki átutalással egyenlíti ki Szállító ……………………………… pénzintézetnél vezetett ………..………….. számú bankszámlájára − amennyiben számlakifogás nem merül fel − a számla kiállítását követő 30 napon belül.
	2. Szállító az egy naptári hétnek, valamint az 5.1. pontban részletezett időszakoknak megfelelő számlájához csatolja a melléklet szerinti intézmények részéről a terméket átvevő személy aláírásával és az intézmény bélyegzőjével ellátott napi szállítóleveleket, valamint az egy naptári hét (kivéve az 5.1. pontban részletezett időszakok esetében) szállítási napjainak megfelelő szállítási összesítőt (amelyen szerepel az intézmények részéről a terméket átvevő személyek aláírása és az intézmények bélyegzőjének lenyomata).
	3. Megrendelő kijelenti, hogy rendelkezik a szállítási szerződésben megjelölt ellenszolgáltatás teljesítéséhez szükséges összeggel, és eleget tud tenni fizetési kötelezettségének.
	4. Megrendelő késedelmes fizetése esetén Szállító a Polgári Törvénykönyvről szóló 2013. évi V. törvény (továbbiakban Ptk.) 6:155.§ (1) bekezdésében meghatározott mértékű késedelmi kamat felszámolására jogosult.
	5. Amennyiben Szállító késedelmesen nyújtja be a számlát Megrendelőnek, akkor a késett napok számával egyező időtartamra Megrendelő mentesül a késedelmi kamat fizetése alól az esetleges késedelmes fizetés esetén.
1. **Teljesítés**
	1. Szállító Megrendelő előzetes írásbeli hozzájárulásával alvállalkozókat vehet igénybe, akiknek tevékenységéért, mint sajátjáért felel. Alvállalkozó jogosulatlan igénybevétele esetén Szállító tudomásul veszi Megrendelő azon jogát, hogy jelen szerződést azonnali hatállyal felmondja és az ebből eredő kárát Szállító felé érvényesítse. Ezen felül Szállító felel minden olyan kárért, mely az alvállalkozó jogosulatlan igénybevétele nélkül nem következett volna be.
	2. Szállító vállalja, hogy az egyes intézményekbe szállítandó korpás kiflit az intézmények – a szerződés mellékletében felsorolt – címére szállítja, és az intézmények részéről átvevő személynek/személyeknek szállítólevéllel átadja – az átvételt az átvevő aláírásával és intézményi bélyegzővel igazolja a szállítólevélen, valamint a szállítási napoknak megfelelő szállítási összesítőn – a szerződésben meghatározott **tanítási napokon 8.30 óráig.**
	3. A szállítás a 6.7. pontban meghatározott csomagolásban és ládákban (a továbbiakban göngyöleg) történik. Első szállításkor a Megrendelő által kijelölt személy a szállítólevél igazolásával a göngyölege(ke)t átveszi, majd a további szállítási napokon annak cseréjét biztosítja. Az első kiszállításkor átadott göngyöleg mennyiségének megfelelő számú göngyöleget Megrendelő a szerződés megszűnésekor Szállítónak visszaadja.
	4. Megrendelő kijelenti, hogy a szerződésben meghatározott időben és mennyiségben a korpás kifli átvételéről gondoskodik.
	5. Megrendelő részéről a teljesítést a Budapest Főváros IX. Kerület Ferencvárosi Polgármesteri Hivatal Humánszolgáltatási Irodájának irodavezetője jogosult igazolni.
	6. Szállító szavatolja, hogy az általa szállított korpás kifli rendelkezik a Megrendelő és a vonatkozó hatályos jogszabályok által megkövetelt tulajdonságokkal és azzal a minőséggel, amely azonos fajtájú terméknél szokásos, és amelyet a jogosult elvárhat. Szállítónak a teljesítése során eleget kell tennie a vendéglátó-ipari termékek előállításának és forgalomba hozatalának élelmiszerbiztonsági feltételeiről szóló 62/2011. (VI.30.) VM rendelet, valamint az Európai Parlament és Tanács 852/2004/EK számú rendelete előírásainak, illetve az egyéb hatályos közegészségügyi szabályoknak.
	7. Szállító a termékek kiszállítását – a Európai Parlament és Tanács 852/2004/EK számú rendeletének II. melléklete IV. fejezetében előírtakat is szem előtt tartva – a szolgáltatás teljesítéséhez szükséges engedéllyel rendelkező és arra megfelelő gépkocsival végzi, és gondoskodik arról, hogy a **szállítás a megfelelő csomagolásban történjen, mely megakadályozza a sérülést, károsodást és minden egyéb behatást, valamint a csomagolástól a felhasználásig biztosítja az ételek minőségének változás nélküli megőrzését. A csomagolásnak alkalmasnak kell lennie arra, hogy a korpás kifli épségét, állagát és minőségét a fuvarozás és a tárolás időtartama alatt megóvja.**
	8. Felek megállapodnak, hogy átvételkor Megrendelő csak a termékek meglétét, csomagolását és bruttó súlyát köteles megvizsgálni. A termékek minőségi ellenőrzése a felhasználás során történik meg. Szállító nem hivatkozhat arra, hogy Megrendelőnek a termékek minőségi hibáját ismernie kellett a mennyiségi átadás időpontjában és Megrendelő erről tudva azért vette át a terméket, mert azt a szerződésben kikötött teljesítés helyett megfelelőnek minősítette. Ha Megrendelő mennyiségi vagy minőségi hibát észlel az ellenőrzés során, köteles a kifogást Szállító képviselőjével azonnal közölni, és írásban dokumentálni.
	9. Szállító minőségi kifogás esetén köteles térítésmentesen, a kifogástól számított legkésőbb egy órán belül kicserélni, mennyiségi kifogás esetén pedig a kifogástól számított legkésőbb egy órán belül pótolni a korpás kiflit, mely tényről írásos feljegyzés készül.
2. **Záró rendelkezések**
	1. Felek vállalják, hogy a nem szerződésszerű teljesítésből (mennyiségi és minőségi hiányosságok) adódó vitájukat egymás között tárgyalás útján igyekeznek rendezni.
	2. A jelen szerződésben nem érintett kérdésekben a Ptk., valamint a tárgyra vonatkozó egyéb hatályos jogszabályok és előírások érvényesek.
	3. Jelen szerződés a szenzitív, illetve üzleti titkoknak minősülő adatok kitakarásával – online formában – nyilvános lesz.
	4. Felek a szerződést elolvasták, megértették és azt, mint akaratukkal mindenben megegyezőt, 4 (azaz négy) oldal terjedelemben és 4 (azaz négy) példányban jóváhagyólag írják alá.
3. **Jelen szerződés mellékletét képezi:**

**melléklet**: szállítási címlista

Budapest, 2022. ……….

|  |  |
| --- | --- |
| ……………………………………Baranyi KrisztinapolgármesterBudapest Főváros IX. KerületFerencváros ÖnkormányzataMegrendelő | ……………………………………Szállító |

Pénzügyi ellenjegyző:

…………………………….

Romhányi Ildikó

irodavezető

Szerződés melléklete

**SZÁLLÍTÁSI CÍMLISTA**

**KORPÁS KIFLI**

**2022. szeptember 1. napjától – 2022. december 31. napjáig**

|  |  |  |
| --- | --- | --- |
| Sorsz. | **Szállítási helyiskolák neve, címe** | **Szállítási mennyiségdb** |
| 1. | **Bakáts téri Ének-Zene Általános Iskola** | 110 |
| 1092 Budapest, Bakáts tér 12. |
| 2. | **Budapest IX. Kerületi József Attila** **Általános Iskola és AMI** | 110 |
| 1094 Budapest, Mester u. 67. |
| 3. | **Ferencvárosi Komplex Óvoda, Ált. Iskola és EGYMI** | 94 |
| 1095 Budapest, Gát u. 6. |
| 4. | **Budapest IX. Kerületi Kosztolányi Dezső Általános Iskola** | 95 |
| 1091 Budapest, Ifjúmunkás u. 1. |
| 5. | **Budapest IX. Kerületi Kőrösi Csoma Sándor Kéttannyelvű Általános Iskola**  | 60 |
| 1091 Budapest, Ifjúmunkás u. 13. |
| 6. | **Budapest IX. Kerületi Molnár Ferenc Általános Iskola** | 198 |
| 1095 Budapest, Mester u. 19. |
| 7. | **Budapest IX. Kerületi Szent-Györgyi Albert Általános Iskola és Gimnázium**  | 100 |
| 1097 Budapest, Lónyai u. 4/c – 8. |
| 8. | **Ferencvárosi Sport Általános Isk. és Gimn.**  | 170 |
| 1096 Budapest, Telepy u. 17. |
| 9. | **Budapest IX. Kerületi Weöres Sándor Ált. Isk. és Gimn.** |  |
| 1098 Budapest, Lobogó u. 1. | 180 |
| 1098 Budapest, Napfény u. 3. | 80 |
| 10. | **Dió Ált. Iskola, EGYMI és Kollégium** | 80 |
| 1098 Budapest, Friss u. 2. |
|   | **ÖSSZESEN:** | **1277** |

**Szállítási napok:** hétfőtől-csütörtökig (munkanap-áthelyezés esetén az áthelyezett napot figyelembe véve)

1. Ajánlatkérő felhívja az ajánlattevők figyelmét arra, hogy a táblázat bővíthető! [↑](#footnote-ref-1)